הספרייה המרכזית של הלסינקי אודי

הספרייה המרכזית של הלסינקי אודי (מכונה בדרך כלל אודי, בפינית: Helsingin keskustakirjasto Oodi), היא ספרייה ציבורית בהלסינקי, פינלנד. הספרייה ממוקמת ברובע קלובי, קרוב לתחנת הרכבת של הלסינקי וליד מרכז המוזיקה של הלסינקי ומוזיאון קיאסמה לאמנות עכשווית. למרות שמה, הספרייה אינה הספרייה הראשית במערכת ספריות העיר הלסינקי, המילה מרכזית מתייחס למיקומה במרכז העיר. היסטוריה תחרות אדריכלים נערכה בשנת 2012 לבניית הספרייה בו זכו משרד האדריכלים הפיני ALA Architects על פני 543 מתחרים אחרים הספרייה תוכננה להיות בניין בן שלוש קומות ולכלול סאונה - מה שלא התממש בסוף, ואולם קולנוע בקומת הקרקע. בינואר 2015, אושר הפרויקט בעלות משוערת של 98 מיליון אירו, מתוכם הסכימה המדינה לשלם 30 מיליון אירו לציון מאה שנה לעצמאותה של פינלנד בשנת 2017, ועיריית הלסינקי הקציבה את ה-66 מיליון הנותרים. ב-31 בדצמבר 2016 הוכרז כי הספרייה החדשה תיקרא Oodi בפינית שמשמעותה שיר הלל, מקורה במילה היוונית אודה. השם נבחר מתוך מאגר של כ-1,600 שמות שהוצעו על ידי הציבור. לדברי סגנית מנהלת עיריית הלסינקי, ריטבה ויליאנן, "אודי" נבחרה משום שקל לזכור אותה, קל לומר אותה וקל לתרגמה, ומשום שחבר השופטים לא רצה לקרוא לספרייה החדשה על שם אדם. הספרייה נבנתה ברובע טואלונלהטי, ליד מרכז המוזיקה של הלסינקי ומוזיאון קיאסמה לאמנות עכשווית, ונחנכה ב-5 בדצמבר 2018, ערב יום העצמאות הפיני. חלל הקריאה ממוקם בקומה השלישית ורובוטים מיוחדים משנעים את הספרים מקומות האחסון אל הקוראים. הבניין נחשב לחסכוני באנרגיה בשל השימוש בחומרים מקומיים ובאור השמש. בשנת 2019, הפדרציה הבין-לאומית של ארגוני ספריות ומוסדות (IFLA) הכריזה על אודי כספרייה הציבורית הטובה ביותר של השנה. גלריה ראו גם הספרייה הלאומית של פינלנד קישורים חיצוניים אתר האינטרנט הרשמי של הספרייה המרכזית של הלסינקי אודי הספרייה המרכזית של הלסינקי אודי, באתר D+A מגזין הספרייה המרכזית של הלסינקי אודי, ברשת החברתית פייסבוק הספרייה המרכזית של הלסינקי אודי, ברשת החברתית X (טוויטר) הספרייה המרכזית של הלסינקי אודי, ברשת החברתית אינסטגרם הערות שוליים